‏

**נוהל וועדת מוגנות**

קהילת \_\_\_\_\_\_\_ רואה בערכי התורה, המוסר, כבוד האדם ויחסים ראויים בין אדם לחברו, אבני יסוד ורשת בטחון עליהם מושתתת חברתנו לחיים טובים, נעימים ומוגנים.

מתוך מחויבות לשמור על כבוד תושבי היישוב וילדיהם הוקם צוות מוגנות יישובי.

מטרת הצוות לעסוק בנושא הסברתי-חינוכי לכלל האוכלוסייה ולהיות כתובת במקרים של פגיעה על רקע מיני.

חברי צוות המוגנות היישובי מונו ע"י המזכירות ועוברים הכשרה ע"י המח' לשירותים חברתיים במועצה.

**1. הקדמה**

בשנים האחרונות הולכת וגוברת המודעות אודות ההיקף הנרחב של פגיעות מיניות, המתרחשות במסגרת המשפחה/ העבודה/ באמצעות המדיה. על כן, ובמטרה לתת מענה לתופעה קשה זו, מקדמת המועצה בשנה האחרונה תהליך של הקמת "וועדות מוגנות" ביישובי המועצה. הנהלת היישוב ראתה חשיבות רבה בהקמת צוות מוגנות ביישובנו מתוך מטרה לתת מענה, הן ברמת הפרט והן ברמת הקהילה, לסוגיות הקשורות בפגיעות מיניות. צוות המוגנות המוקם הנו צוות מצומצם, אשר יהווה כתובת לכל סוגי הפגיעות. הצוות יפעל בדיסקרטיות מוחלטת, מחוייב לשמירה על סודיות ובהתאם למגבלות המוטלות בחוק.

**2.הרכב הצוות**

רב הקהילה

אנשים מקובלים בקהילה

ניסיון לעבודה עם אנשים

יכולת לשמירה על דיסקרטיות

את הקמת הוועדה ובניית הנהלים מלווה גב' מיקי קנדל ממכון חרוב.

הצוות עובד בשיתוף פעולה וגורמי החינוך בקהילה זאת ע"פ שיקול דעת הוועדה ובתיאום עם הפונה.

בשל רגישות והרצון לשמור על חיסון, יפעל הצוות למשך תקופה של 5 שנים (לאחריהם יישקל ההמשך).

**3. תפקידי הצוות:**

* לפעול בכל תחומי ההסברה והחינוך להעלאת המודעות בנושא הטרדה מינית ומניעתה במרחב הקהילתי, חינוכי, תעסוקתי.
* לשמש כתובת לכלל תושבי הישוב לפניות במקרה של הטרדה מינית לסוגיה. לידע את הנפגע/ת בזכויותיו/ה ובאפשרויות השונות לסיוע וללוות את הנפגע/ת בתהליך בו היא/הוא בוחר/ת.
* להיות בקשר ולתווך עם גורמים רלוונטיים ביישוב: חינוך, מזכירות וכו'. וכן עם גורמים מחוץ ליישוב: משטרה/ רווחה/ גורמים טיפוליים/ בריאות הנפש/ גורמים משפטיים.
* להפעיל תכנית התערבות במעגלי פגיעה אפשריים ובקהילה, על פי הצורך ובתיאום עם גורמים רלוונטיים בישוב.

**4. בניית עקרונות לתכנית הסברה ומניעה:**

**מטרה:** הגברת מודעות והעלאת הנושא לסדר היום החברתי – יישובי, במטרה לייצר סביבה בטוחה, למנוע מקרים של הטרדה ופגיעה על רקע מיני ולעודד דיווח על פגיעה מינית.

הצוות ידאג להעלאת המודעות בקהילה על ידי פעילויות שונות כמו הרצאות, סדנאות, ימי עיון, השתלמויות.

**5. עקרונות מנחים בתהליך הטיפול:**

* הטיפול בפניה ייעשה בשיתוף וביידוע הפונה.
* הצוות מחוייב לפעול בדיסקרטיות תוך שמירה על כבוד האדם.
* במידת הצורך יצורפו לצוות גורמים מקצועיים מחוץ לישוב ומתוכו.
* במקרה של קרבה כלשהי בין הפוגע או הנפגע לאחד מחברי הצוות,על חבר הצוות להשעות את עצמו מהטיפול במקרה.
* במקרה של פגיעה או חשד לפגיעה בקטינים ובחסרי ישע, הצוות יעשה את המוטל עליו ע"פ חוק בהקשר של חובת דיווח לרשויות.
* הצוות יתמוך בנפגע/ת ומשפחתה/ו בתהליך של ברור האירוע והטיפול בו. כמו כן, ידאג שהפוגע ומשפחתו יקבלו סיוע וטיפול לפי הצורך.

**6. נוהל טיפול:**

1. בכל מקרה של חשד לתקיפה/ הטרדה ניתן לפנות לכל אחד מחברי הצוות, או לבקש לכנס את הצוות ולהשמיע בפניו.
2. הפניה יכולה להישמר בעילום שם, במידה וזה רצון הפונה והחוק מאפשר זאת.
3. הנציג אליו הופנתה התלונה יזמין את הצוות לדיון בהקדם האפשרי.
4. הצוות ילמד את האירוע על היבטיו השונים, יתייעץ עם גורמים רלוונטיים על פי הצורך ויגבש תכנית פעולה.
5. התכנית תתייחס לאופן הליווי, התמיכה והסיוע לקרבן, בחינת מעגלי פגיעה נוספים (קבוצת השווים, משפחה, הפוגע ומשפחתו, הקהילה וכו') הגנה ומניעת המשך פגיעה בקרבן ו/או באחרים והצורך בסיוע גורמים חיצוניים .  
   עיקרי התכנית יוצגו לפונה לקבלת הערות, התייחסויות והתאמות. הצוות יפעל בשיתוף עם הקרבן ובאופן שיותאם לצרכיו/ה. הצוות ינהל מעקב אחר ביצוע ההחלטות ויישום התכנית, ויבצע התאמות נדרשות, על פי התקדמות התכנית ויישומה.
6. המידע וההחלטות יתועדו וישמרו במקום חסוי ונעול, תוך הקפדה על שמירת סודיות.
7. **ליווי מקצועי**

* הצוות ילווה בייעוץ מקצועי, מעורבות אנשי מקצוע על פי הצורך. כל השירותים הנ"ל יתוקצבו על ידי המועצה/ הקהילה.